open-index/open-wikipedia-markdown huggingface dataset:
Johann Jordaan

**Johann Jordaan** (* 9 September 1926, Venterstad–† 22 Oktober 1981, Wes-Rand) was ’n Afrikaanse skrywer en joernalis. Hy verwerf veral bekendheid as skrywer met sy jeugverhale, waarvan die *Dirkas*-boeke die gewildste is, asook sy spanningsverhale. Gedurende sy loopbaan publiseer hy ook verskeie nie-fiksiewerke en twee dramas.

## Lewe en werk 
### Herkoms en vroeë lewe 
Johannes Hendrik Jordaan was op 9 September 1926 in Venterstad in die Kaapprovinsie gebore as die tweede kind in ’n gesin van drie. Sy vader is hier stadsklerk. Hy ontvang sy skoolopleiding tot met standerd agt op sy geboortedorp en gaan dan na Bloemfontein, waar hy aan die Hoërskool Sentraal matrikuleer.

### Persoonlike lewe en sterfte 
In 1949 trou hy met Naomi van der Merwe en twee kinders, Henk en Antoinette, word uit die huwelik gebore. In 1959 skei hy van sy eerste vrou en trou in 1960 met Helene Lucille Lindegger. In 1975 word hy assistent-nagredakteur van Die Transvaler, ’n pos wat hy tot met sy dood beklee. Hy stig Skryfhuis Sewentig in 1970 aan sy huis in Ontdekkers waar hy voornemende skrywers en joernaliste oplei. Hy het twee eie kinders en drie stiefkinders gehad.

Op Donderdag 22 Oktober 1981 is hy in sy huis in Ontdekkers aan die Wes-Rand oorlede, na ’n siekbed van etlike weke.

## Bronnelys 
### Boeke 
* Kannemeyer, J.C. *Geskiedenis van die Afrikaanse literatuur 2*. Academica. Pretoria, Kaapstad en Johannesburg. Eerste uitgawe. Eerste druk, 1983.
* Wybenga, Gretel en Snyman, Maritha (reds.) *Van Patrys-hulle tot Hanna Hoekom.* Lapa-Uitgewers. Eerste uitgawe. Tweede druk, 2005.

### Ongepubliseerde dokumente 
* Jordaan, Johann. Lewenskets. Nasionale Afrikaanse Letterkundige Museum en Navorsingsentrum (NALN)  Bloemfontein

### Verwysings
Marietjie Joubert

**Marietjie Joubert** is ’n Afrikaanse digter.

## Lewe en werk 
Maria Francina Joubert is in 1944 op Middelburg in die Transvaal gebore. Aan die Universiteit van Pretoria behaal sy in 1970 ’n M.A.-graad met ’n verhandeling oor “*Die verhouding tussen die terapeut en die pasiënt in speelterapie met ’n tienjarige seun*”. Sy bekwaam haar as ’n kliniese sielkundige en praktiseer as sulks in Pretoria. Daarna aanvaar sy ’n pos as lektor aan die Randse Afrikaanse Universiteit. Hier behaal sy in 1987 ’n D.Litt. et Phil.-graad in Sielkunde met ’n proefskrif oor “*Egpaarsisteme: ’n metodologiese verkenning*”.

##  Skryfwerk 
Van haar gedigte verskyn in *Tydskrif vir Letterkunde*. Die bundel “*Ligterhout*” poog in fyn verse om betekenis te vind in visuele momente en bevat ook reisgedigte en liefdesgedigte. Die titel verwys na ’n werktuig wat gebruik word om ander dinge mee op te lig (soos ’n hyser) en kan dus simbolies die medium wees wat gebruik word om die woord se betekenis vry te laat. Baie van die gedigte besin oor die skeppingsproses, wat nie net God nie maar ook die natuurlike skeppings soos van ’n sywurm of in die natuur insluit, waar daar beide ontbinding en groei is. Hierin word gebruik gemaak van teenstellings, soos die barre Karoo wat volmaakte komposisie word en gebrek en duisterheid wat uitgroei tot helderheid en suiwerheid. In “*Pianis*” word uitgebeeld hoe die pianis die luisteraar met sy spel kan meevoer, met die spinnekopbeeld wat die beweging van die pianis se hande, die web van verrukking en die gevangenskap van die luisteraar enduit voer. “*Spieël*” is ’n uitbeelding van die ontnugtering wat deur die jare kom en die magiese van die kinderwêreld vernietig. Haar gedigte word in verskeie versamelbundels opgeneem, insluitende “*Die Afrikaanse poësie in ’n duisend en enkele gedigte*”, “*Die mooiste Afrikaanse liefdesgedigte*”, “*Poskaarte*”, “*Voorspraak*” en “*Liggaamlose taal*”. Sy skryf ook kortverhale, waarvan enkeles in *Tydskrif vir Letterkunde* gepubliseer word. As vertaler is sy verantwoordelik vir die vertaling van “*Oskar en Knersus*” van Norman Dahl (die verhaal van ’n haas en ’n draak),

## Publikasies 
## Bronnelys 
### Boeke 
* Askes, H. en Landman, J.N. (samestellers) “Voorspraak” Tafelberg-Uitgewers Beperk Kaapstad Eerste uitgawe Tiende druk 1994
* Cloete, T.T. (red.) “Die Afrikaanse literatuur sedert sestig” Nasou Beperk Eerste uitgawe 1980
* Kannemeyer, J.C. “Verse vir die vraestel” Tafelberg-Uitgewers Beperk Eerste uitgawe 1998
* Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria Eerste uitgawe 2005
* Van Coller, H.P. (red.) “Perspektief en Profiel Deel 2” J.L. van Schaik-Uitgewers Pretoria Eerste uitgawe  1999

### Internet 
* Worldcat: http://www.worldcat.org/identities/lccn-no2008083971/

### Resensies
Martina Klopper

**Martina Klopper** is ’n Afrikaanse digter.

## Lewe en werk 
Martina Klopper is in 1976 gebore en word groot op Reitz in die Vrystaat. Sy matrikuleer aan die Voortrekker Hoërskool op Bethlehem. In 1999 behaal sy haar B.Mus.-graad aan die Universiteit van Pretoria. Sy begin vir sowat vyf jaar werk as rekenaarprogrammeerder, hoofsaaklik databasis-ontwerp, en werk daarna as ’n besigheidsontleder in die finansiële dienste-sektor in Kaapstad. Vanaf Maart 2012 tot Desember 2015 is sy ’n senior konsultant by ConVista Consulting SA en in Januarie 2016 sluit sy as senior konsultant aan by die internasionale ouditfirma Deloitte. In 2008 behaal sy haar M.A.-graad in Skeppende Skryfwerk aan die Universiteit van Kaapstad.

## Skryfwerk 
Haar debuutbundel, “*Nadoodse ondersoek*”, ontstaan hoofsaaklik uit die gedigte wat sy skryf vir haar meestersgraad in kreatiewe skryfkuns. Die titel roep die kliniese wêreld van die outopsie en die sjirurgiese en patologiese ontleding van die dooie op, ook die dooie verhouding of alles wat na die einde daarvan ondersoek kan word. Die bundel word in vier afdelings verdeel. “*Misdaadtoneel*” beskryf die tonele en insigte waaruit gedigte vorm, soos verkragting met ’n afspraak (in teenstelling waarmee die vervelige afspraak nie aanleiding gee tot ’n gedig nie). Die afdeling “*Eksterne ondersoek*” lig gedrag en simbole uit wat waarneembaar is veral van mislukte verhoudings, terwyl die afdeling “*Interne ondersoek*” metafore wat met die hart en liefde verband hou, ontgin. Die slotafdeling “*Verslag*” beskryf die digkuns se invloed en wording, waar die geboorteproses van die gedig aanleiding gee tot wond of litteken by die digter en die poësie self dus ’n vorm van nadoodse ondersoek word. Van haar gedigte word opgeneem in die versamelbundel “*Die mooiste Afrikaanse liefdesgedigte*”. In 2020 word haar gedigte ‘Origami’, ‘Date rape’ en  ‘Nom du père’ in *Vers en vrou* opgeneem.

## Publikasies 
## Bronnelys 
### Internet 
* LinkedIn: https://ms.linkedin.com/in/martina-klopper-8714469a
* Maré, Susan Volksblad: http://152.111.11.6/argief/berigte/volksblad/2010/11/19/VR/8/vsmartinaklopper.html
* NB-Uitgewers: http://www.nb.co.za/Authors/7873 
* Versindaba: http://versindaba.co.za/gedigte/martina-klopper/ 

## Verwysings
Laurika du Plessis

duimnael|regs|200px|Laurika du Plessis.

[duimnael|links|320px|'n Gesinsfoto van prof. [Dirk Postma en sy vyfde en laaste vrou, Johanna (gebore Van Biljon), Laurika se ouers. Ds. Willem Postma staan agter in die middel. Lettie (links) was getroud met prof. J.A. du Plessis ná Laurika se dood en die moeder van proff. Wicus du Plessis, Hugo du Plessis en mev. Ida Bosman. Marie staan tussen haar ouers. Breggie (naas regs) was getroud met ds. J.A. van Rooy Laurika staan regs.]]

[duimnael|regs|300px|Die verwelkoming van ds. en mev. J.A. du Plessis op Reddersburg, 1903, by die [pastorie wat van 1880 tot 1955 in gebruik was.]]

[duimnael|regs|210px|Vier van prof. [Jacobus du Plessis se kinders, omstreeks 1905, almal by Laurika Postma, behalwe Hugo, uit sy huwelik met Aletta, Laurika se suster: Willemina, Hugo, Louise en Wicus .]]

[duimnael|regs|200px|Laurika en haar babadogtertjie Laurika se grafsteen in die begraafplaas op [Reddersburg.]]

**Laurika du Plessis** (gebore Postma, Burgersdorp, Kaapkolonie, 17 Junie 1875 – Reddersburg, Oranje-Vrystaat, 4 Maart 1905) was ’n Gereformeerde onderwyseres en eerste eggenote van die teologiese professor dr. J.A. du Plessis.

Laurika was die vierde van die ses kinders uit ds. Dirk Postma, grondlegger van die Gereformeerde Kerk, se vyfde huwelik, op 20 Desember 1869 met Johanna Wilhelmina van Biljon (27 Mei 1854 – 12 Julie 1901). Haar sibbes was: 
* Brechtje (26 Maart 1871 – 20 Maart 1937), eggenote van ds. J.A. (Koos) van Rooy.
* Helenius (11 Mei 1872 – 25 Mei 1874)
* Willem Postma (15 Maart 1874 – 13 Desember 1920), ook bekend as dr. O'kulis.
* Aletta Postma (9 November 1876– 6 November 1957), wat ná Laurika se dood met prof. Du Plessis getrou het.
* Maria (24 Junie 1881– 3 Augustus 1966), eggenote van Totius

Vanaf 1892 was in die distrik Middelburg, Kaap, 'n distrikskosskool op die plaas Wolwekop, die eiendom van oudl. H.J.J. Duvenage. Die hoofonderwyser was mnr. D.H. du Plessis. Hier het mej. Laurika Posta skoolgehou voor haar huwelik. Die skool het goewermentsondersteuning gekry en deeglike onderrig aan 53 kinders van die plaaslike Gereformeerde gemeente gebied in Hollands, Engels, Bybelse geskiedenis, die geskiedenis van Suid-Afrika en in die belydenisskrifte. 

Vyf kinders is uit haar huwelik gebore, van wie twee bekende Potchefstroomse hoogleraars sou word: proff. Wicus en Hugo du Plessis. Die ander kinders was Louise, Koos en Willemina (Wilhelmina of Mien, 1899–1982). Sy het getrou met Françcois Jacobus du Toit. Hy was 'n seun van sen. F.J. du Toit (1871–1931). Nog 'n kind, ook Laurika (gebore op 20 Februarie), is op 18 Maart 1905 oorlede, twee weke ná haar moeder.

## Bronne 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
Vingervygie

Die **vingervygie** (*Argyroderma fissum* (Haw.) L.Bolus) is 'n vetplant wat op die kwartsvlakte van die Knersvlakte endemies is. Dit behoort tot die familie *Aizoaceae* en word op die SANBI-rooilys as *veilig* (LC) beskou.

Dit is 'n dwergplantjie wat nie hoër as 20&nbsp;cm word en matte van dik blougroen vingertjies kan vorm tussen die kwarts wat dikwels die Knersvlakte bedek. Die blomme is magenta van kleur.

## Galery 

Argyroderma fissum 1.jpg
Gardenology.org-IMG 0327 hunt07mar.jpg

## Verwysings
Bababoudjies

**Bababoudjies** (*Argyroderma delaetii* C.A.Maass syn. *Argyroderma roseum* Schwantes) is vetplante wat op die kwartsvlakte van die Knersvlakte endemies is. Dit behoort tot die familie *Aizoaceae*
en word op de SANBI-rooilys as *veilig* (LC) beskou.

Dit is 'n dwergplantjie wat nie groter as 3&nbsp;cm word nie en een paar vlesige blare per jaar groei tussen die kwarts wat dikwels die Knersvlakte bedek. Die blomme kan verskeie kleure hê. Hulle groei veral tussen die wit kwartssteentjies wat baie van die sonlig reflekteer. Dit hou die temperatuur van die blaartjies sowat 10K laer as op die streek se rooi sandgronde.

## Verwysings
Martha du Plessis

duimnael|regs|200px|Martha du Plessis.

duimnael|regs|300px|Die opening van die Vrye Christelike Skool op Burgersdorp in April 1886. Mej. Martha Postma was die assistent en mnr. Philip Snyman die hoof.

**Martha du Plessis** (gebore Postma, Burgersdorp, Kaapkolonie, 13 April 1868 – Pretoria, Suid-Afrika, 15 Desember 1945) is die eerste Gereformeerde onderwyseres wat in dié kerkverband se rekords genoem word.

Martha se vader, ds. Dirk Postma, die eerste Gereformeerde predikant, was ten tyde van haar geboorte predikant van die Gereformeerde kerk Burgersdorp. Haar moeder, Susanna Lasea Kruger (†3 Oktober 1869), was ds. Postma se vierde vrou en sy eerste huwelik in Suid-Afrika, nadat hy vantevore drie keer in Nederland getrou het. Uit hierdie vierde huwelik van hom, op 24 November 1859, is ses kinders gebore van wie Martha die tweede jongste was. Die ander was: (ds.) Dirk Postma jr. (1861–1919), Johanna (1862–1932), (ds.) Stephanus Postma (1865–1904, vader van die skrywers Hilda Postma en Rikie Postma), Adrianus (1866–1933), dan Martha en laastens Helenius (23 September 1869 – 2 November 1870). Die kinders se moeder is presies 10 dae ná sy geboorte oorlede.

Martha het blykbaar nie halfbroers en –susters uit haar vader se eerste twee huwelike gehad nie, maar uit die derde huwelik (op 11 Februarie 1850 met Ida Sijpkens, oorlede 1857) het drie van die vier kinders nog geleef by Martha se geboorte: Zwaantje (1856–1875, eerste vrou van prof. Jan Lion Cachet), (ds.) Petrus Postma (1854–1919) en (ds.) Marthinus Postma (1855–1926). Uit Martha se vader se vyfde en laaste huwelik (op 20 Desember 1869 met Johanna Wilhelmina van Biljon) was Martha se halfbroers en susters: Brechtje (1871–1937), Helenius (1872–1874), (ds.) Willem (1874–1920), Laurika (1875–1905), Aletta (1876–1957) en Maria.

Die eerste melding van "Miss Martha Postma" word in die Gereformeerde Kerk se *Almanak* vir die jaar 1887 gemaak, waarin haar kwalifikasies aangedui word as "Elementair Kaapsche Universiteit". Indertyd het sy skoolgehou aan die Vrye Christelike Skool op Burgersdorp wat in April 1886 geopen is onder die toesig van die kerkraad. Vir die 55 leerlinge was daar vyf klaskamers. Philip Snyman was die eerste skoolhoof en mej. Postma die assistente. Sy was ook die eerste Gereformeerde meisie of vrou wat met kategetiese onderrig behulpsaam was, maar sy moes dit staak omdat Burgersdorp se kerkraad beswaar daarteen gemaak het. 

Sy het later getrou met Johannes Lodewicus du Plessis.

## Bronne 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
Dirk Kamfer

**Dirk Kamfer** (1 Junie 1917 – 23 Augustus 1961, Somerset-Wes) was ’n Afrikaanse joernalis en skrywer.

## Lewe en werk 
### Herkoms en vroeë lewe 
Dirk Johannes Louis Kamfer is op 1 Junie 1917 gebore as een van drie kinders en enigste seun van Jacobus Johannes Kamfer en Martha Wilhelmina Basson. Sy susters is Elizabeth Johanna en Susanna Maria.

### Sterfte 
Hy is op 23 Augustus 1961 oorlede nadat hy van die wal van die Steenbrasdam naby Somerset-Wes afspring.

## Skryfwerk 
Reeds op laerskool wen hy per geleentheid ’n provinsiale opstelwedstryd met sy Engelse opstel oor *All is not gold that glitters*. As joernalis en radioman skryf hy veral artikels en essays, wat in publikasies soos *Die Huisgenoot*, *Die Byvoegsel* en *Die Burger* verskyn en ’n keur, saamgestel deur Pieter W. Grobbelaar, in *Die elfde uur* gebundel word. Die essays in hierdie bundel word in vier afdelings verdeel, naamlik *My land, my mense*, *Maak lig daar* (geestige rubrieke wat hy onder die skuilnaam “Vuurhoutjie Brand” geskryf het), *Boertwak* (oor die eienaardighede van sy mense), en *Oor rugby*. Die onderwerpe is beskrywings van gebeurtenisse soos die Republiekfees in Pretoria, die natuur en veral verslae van en kommentaar op groot rugbyspelers en groot rugbywedstryde.

’n Verslag oor die Springbokrugbytoer na Australië en Nieu-Seeland in 1956 verskyn onder die titel *Die All Blacks trap ons vas*. Nie net die wedstryde en die statistiek daaraan verbonde word te boek gestel nie, maar ook die wedervaringe tussen wedstryde, die mense en die natuurskoon wat die reisigers kon geniet.

Die bekende liedjie *By Coetzenburg loop ’n waterstroom* se woorde kom uit sy pen (op ’n Duitse volkswysie, verwerk deur Dirkie de Villiers) en word opgeneem in die FAK-Sangbundel.

## Publikasies 
## Bronnelys 
### Boeke 
* Grobbelaar, Pieter W. *Die skrywer. in Kamfer, Dirk. Die elfde uur.* Tafelberg-Uitgewers. Kaapstad, 1962.
* Kannemeyer, J.C. *Geskiedenis van die Afrikaanse literatuur 2*. Academica. Pretoria, Kaapstad en Johannesburg. Eerste uitgawe. Eerste druk, 1983.
* Kannemeyer, J.C. *Die Afrikaanse literatuur 1652–2004*. Human & Rousseau. Kaapstad en Pretoria. Eerste uitgawe, 2005.
* Nienaber, P.J.; Senekal, J.H en Bothma, T.C. *Mylpale in die geskiedenis van die Afrikaanse  letterkunde*. Afrikaanse Pers-Boekhandel. Tweede hersiene uitgawe, 1963.

### Verwysings
Fontainebleau, Johannesburg

**Fontainebleau** is 'n noordelike voorstad van Johannesburg, Suid-Afrika wat sentraal in Randburg geleë is.

## Verwysings
Randpark

**Randpark** is 'n noordelike voorstad van Johannesburg, Suid-Afrika wat aan die westekant van Randburg geleë is.

Randpark is 'n rustige, gevestige woongebied en vorm deel van 'n gebied wat se strate afgesper is vir veiligheidsredes. Dit word begrens deur verskeie ander voorstede insluitend Windsor Glen, Robin Hills, Malanshof en Fontainebleau, asook die N1-hoofweg.

## Verwysings
Theuns Kotzé

**Theuns Kotzé** (1928 - 1988) was 'n Afrikaanse skrywer wat bekendheid verwerf vir sy kontreiverhale oor Namakwaland.

## Lewe en werk 
Theuns Kotzé is in 1928 in ’n kapwa op die trekpad in Namakwaland gebore. As jong kind pas hy ses maande van die jaar skape op en die ander ses maande gaan hy skool. Ná matriek gaan hy werk in 'n bank in Durban, maar los dit omdat hy nie eintlik Engels kon praat nie en die geld te min was Toe word hy onderwyser en daarna 'n mislukte sakeman. Op die televisieprogram *Spies en Plessie* was hy 'n gereelde gas om die kykers op sy stories te trakteer. Hy was getroud. Op 29 Februarie 1988 is hy oorlede

## Skryfwerk 
Theuns skryf verhale en sketse oor Namakwaland, waarin hy daarin slaag om hierdie eiesoortige streek en mense se kern saam te vat en weer te gee in knap vertellings wat weet wat om te sê en wat om te verswyg. Sy taalgebruik en sêgoed is ook besonder beskrywend en ’n realistiese weergawe van die streektaal. Sy kortverhale maak dus ’n bydrae as streekskuns en as letterkunde. Hy lê die vertellings in die mond van oom Klaas Rosyntjie en verskeie van hierdie verhale word eers in *Huisgenoot* gepubliseer voordat dit in ’n boek versamel word. Hy publiseer dan die verhaalbundel “*Latjieboud en die horingmansooi*”, wat die titelverhaal, “*Joeka*”, “*Jasper*” en “*Van Oshoek na Koffiemeul*” bevat. “*Die vlugroep van die kelkiewyn*” bevat korter sketse oor Namakwaland. Die akteur Albert Johan Nel voer in 1987 van hierdie vertellinge onder die titel “*Slukkies uit die brakgorra*” in die André Huguenet-teater in Bloemfontein op. Die stories wat hy kies vir die vertoning is “*Die misvloernuwejaar*” wat vol is van nostalgiese herinnering; “*Oom Klaas en die ouderling*” waar die mens se skynheiligheid onder die loep kom; die natuursiening in “*Oom Klaas en die skoolmeester*” en die onderonsie met ’n polisieman in “*Oom Klaas en die Bottelkuit*”. Abraham H. de Vries neem sy kortverhaal “*Die skrywelekker*” in die versamelbundel “*Uit die kontreie vandaan*” op en “*Die vroedvrou kom betyds*” in die versamelbundel “*Steekbaard*”. Theuns vertaal Wilbur Smith se “*The diamond hunters*” in Afrikaans as “*Die diamantsoekers*”.

## Publikasies 
## Bronnelys 
### Boeke 
* Kannemeyer, J.C. “Geskiedenis van die Afrikaanse literatuur 2” Academica, Pretoria, Kaapstad en Johannesburg Eerste uitgawe Eerste druk 1983
* Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria Eerste uitgawe 2005

### Tydskrifte en koerante 
* Anoniem “Skrywer self ’n Namakwalander” “Die Volksblad” 20 Maart 1987

### Internet 
* Esaach: http://www.esaach.org.za/index.php?title=Kotze,_Theuns
* Nel, Albert Johan Die Burger: http://152.111.1.87/argief/berigte/dieburger/1988/03/11/10/2.html
* Worldcat: http://www.worldcat.org/search?q=au%3AKotze%2C+Theuns.&qt=hot_author

### Resensies
Bokklootjies

**Bokklootjies** of **beesklootjies**, ook (eufemisties): **-kloutjies** (*Argyroderma testiculare* (Aiton) N.E.Br.) is vetplante wat tussen die kwarts van die Knersvlakte endemies is. Dit behoort tot die familie *Aizoaceae* en word op die SANBI-rooilys as seldsaam gelys, omrede dit net in 'n klein gebied voorkom (kleiner as 300&nbsp;km²), maar nie daar bedreig is nie.

duimnael|links|Bokklootjies

Dit is 'n dwergplantjie wat nie groter as 15&nbsp;cm word nie. Die blare is dik en lyk soos 'n eier wat in twee helftes gekap is. Die blommetjies is pers met 'n geel hart.

## Verwysings
Canon EOS 1000D

Die **Canon EOS 1000D** is 'n 10,1-megapieksel digitale enkellensreflekskamera wat deur Canon bekendgestel is op 10 Junie 2008. Dit is bekend as die **EOS Kiss F** in Japan en die **EOS Rebel XS** in die Verenigde State van Amerika en Kanada. Die 1000D is 'n intreevlak DSLR wat beskryf word as 'n stap onder die 450D.

Die kamera deel 'n paar funksies met die 450D. Dit bied lewendige sigskiet, 'n DIGIC III beeldverwerker en SDHC mediastoor. Dit het egter net sewe fokuspunte (in teenstelling met nege) en het ook nie plekligmeting nie. Die 1000D is die tweede Canon EOS model (na die 450D) om uitsluitlik gebruik te maak van 'n SD-kaart en SDHC geheuestoor in plaas van CompactFlash.

## Funksies 
* 10.1 effektiewe megapieksel APS-C CMOS sensor.
* Sensorgrootte: APS-C 22mm × 14mm
* Sensorkropfaktor: 1.6×
* DIGIC III beeldverwerker.
* 2,5 duim (6,4 cm) kleur TFT LCD monitor met 230 000-kolletjie resolusie.
* Wye-gebied 7-punt AF met senter kruistipe sensors.
* EOS selfskoonmaak van die sensoreenheid.
* Deurlopende skiet tot 3 rame per sekonde vir 3 JPEG-lêers of tot 1,5 rame per sekonde vir 5 RAW lêers of 4 RAW+JPEG-lêers.
* ISO sensitiwiteit 100-1600.
* Canon EF/EF-S lense.
* NTSC/PAL video uitset.
* Lêerformate sluit in: JPEG, ROU (12-bit Canon oorspronklike).
* Doelgemaakte funksies (C. Fn) soos blootstellingvlak inkrementeer deur f-stop, ens.
* Canon LP-E5 batterypak, batterylewe (skote per lading) ongeveer 190-600 sonder flits of 180-500 met 50% flitsgebruik.
* Massa: 450 gram (0.99 lb)

## Ontvangs 
Die 1000D het positiewe resensies ontvang van onafhanklike fotografiese webwerwe.

## Video-opname 
Geen funksie vir video-opname word deur Canon self geadverteer nie, maar daar is nou oopbronsagteware beskikbaar wat 'n gebruiker instaatstel om video direk na 'n rekenaar op te neem.

## Verwysings
Canon EOS 1100D

Die **Canon EOS 1100D** is 'n 12.2-megapieksel digitale enkellensreflekskamera deur Canon bekend gestel op 7 Februarie 2011. Dit is bekend as die **EOS Kiss X50** in Japan en die **EOS Rebel T3** in die Amerikas. Die 1100D is Canon se mees basiese intreevlak-DSLR, en stel rolprentmodus bekend aan ander intreevlak-DSLRs. Dit vervang die 1000D en is ook die enigste Canon EOS-model tans in produksie wat nie in Japan vervaardig word nie, maar in Taiwan, afgesien van die EOS Rebel T4i.

## Funksies 
* 12.2 effektiewe megapieksel APS-C CMOS sensor.
* DIGIC IV beeldverwerker.
* 2.7-duim kleur TFT LCD monitor met 230000-kolletjie resolusie.
* Sensor kropfaktor: 1.6 x
* Sensorgrootte: APS-C 22.2 x 14.7 mm
* Langer battery lewe: 700 skote
* Minder aansitvertraging: 100 ms 
* Effens laer geraas op 'n hoë ISO: 755 ISO
* Deurlopende skiet tot 3 rame per sekonde vir 830 JPEG-rame of 2 rame per sekonde vir 5 RAW-rame.
* ISO sensitiwiteit 100-6,400.
* Canon EF/EF-S lense.
* sRGB en Adobe RGB kleurruimtes
* SD, SDHC, en SDXC geheuekaart lêerstoor
* Lêerformate sluit in: JPEG, ROU (14-bit CR2).
* 720p HD video op 25 of 30 fps

## Video-opname 
Die 1100D neem 720p video op, dit het egter nie deurlopende outofokus met die verfilming van video nie; om 'n bewegende onderwerp in fokus te hou moet die gebruiker óf die outofokus heraktiveer, soos wanneer stilfoto's geskiet word, of die fokus met die hand aanpas, terwyl die opname gemaak word.

## Verwysings
Adelaide Postma

duimnael|links|180px|Adelaide van der Reyden.

[duimnael|regs|230px|Adelaide se ouers, ds. [Martinus Postma en sy eerste vrou, Elizabeth, gebore Spiller.]]

[duimnael|regs|300px|Ds. [J.V. Coetzee|J.V. en mev. mev. Coetzee en van die Gereformeerde kerk Johannesburg se susters, afgeneem in Melville. Adelaide Postma staan links agter.]]

**Adelaide Postma** (getroude van Van der Reyden, 26 April [of 2 Augustus] 1880 – 6 Junie 1954) was ’n vroeë Gereformeerde onderwyseres aan die Rand en in Pretoria.

Adelaide was die oudste dogter van die 14 (volgens ’n ander bron 10) kinders wat uit ds. Marthinus Postma (1855–1926) se eerste huwelik, met Elizabeth Wilhelmina Jossina Spiller (1853–1907) van Burgersdorp, gebore is. Net ses van dié kinders het hul vader, die eerste Gereformeerde predikant aan die Rand, oorleef. Twee van Adelaide se broers het hulle as teoloë onderskei: ds. Dirk Postma en prof. Ferdinand Postma. Haar suster Johanna was ook verbonde aan ’n publieke skool in Johannesburg en later in Vrededorp aan dieselfde skool as haar suster. 

Adelaide het voor die Tweede Vryheidsoorlog reeds skoolgehou en was verbonde aan die publieke skool op Fordsburg, Johannesburg, waar ook die kerkgebou van die Gereformeerde kerk Johannesburg destyds geleë was. Haar mede-Gereformeerde aan dié skool was mnr. J. van Tonder. In dié skool was destyds altesaam 30 Gereformeerde kinders. Later het sy na die Vrye Christelike Skool in Vrededorp gegaan en daar onderwys gegee. Terwyl haar vader in Pretoria predikant was (1904–'08), het sy aan die Wes-Eind-skool onderwys gegee.

Sy is in 1905 met N.D. van der Heyden getroud. In Pretoria het sy 'n leidende aandeel in die sustersverenigingslewe gehad en in 1925 was sy medeoprigster van die Gereformeerde Sustershulp. Van 1925 tot 1938 het sy as sekretaresse gedien. Toe die bestaan van die Potchefstroomse Universiteitskollege bedreig word, het sy gehelp om geld in te samel. Sy was een van die eerste skryfsters in die sustersrubriek van *Die Kerkblad* en was 'n voorstander van 'n algemene Gereformeerde Sustersvereniging. Veral het vir Christelike leesstof beywer. 

Hoewel sy liggaamlik nie sterk was nie, was sy voortdurend besig met breiwerk vir die kinders van die Gereformeerde Kerk se Paul Kruger-weeshuis en om siekes en bejaardes te besoek en te bemoedig. Jaarliks het sy meegehelp om Kersgeskenke namens die vereniging aan hulle te besorg.

Sy is oorlede in 1954 op 74-jarige ouderdom.

## Bron 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
Anna Venter

duimnael|regs|180px|Anna Sophia Venter.

[duimnael|regs|200px|Anna Venter se grafsteen in die [Burgersdorpse begraafplaas.]]

**Anna Sophia Venter** (waarskynlik Burgersdorp, Kaapkolonie, 15 Maart 1908 – Burgersdorp, Suid-Afrika, 27 Maart 1977) was dekades lank een van die bekendste onderwyseresse op haar tuisdorp.

Mej. A.S. Venter het haar opleiding as kleinkinderonderwyseres ontvang by mej. M. Stone, wat van ’n Fröbelskool in Londen gekom het. Haar liefde vir klein kinders was so aansteeklik vir mej. Venter dat sy die opvoeding van die jong kind haar roeping gemaak het.  Sy is in 1938 aangestel as prinsipale van die Voorbereidende Skool Burgersdorp. Dit was destyds een van drie skole vir blanke leerlinge op die dorp, tesame met die laer- en hoërskool. In 1946, byvoorbeeld, tydens die dorp se eeufees, het die hoërskool 120 leerlinge van st. 7 tot 10 en 10 onderwysers gehad, die laerskool 340 (met 13 leerkragte) en die voorbereidende skool 189 (met ses leerkragte).

By die ouers en kinders van Burgersdorp was sy bekend as ’n streng, gedissiplineerde maar tog simpatieke en regverdige mens; daarom is sy alom gerespekteer en bemin. Haar werk was deurgaans van besonder hoogstaande gehalte en gevolglik was sy nie net op Burgersdorp bekend nie, maar ook in wyer kring.

Vroeg in haar loopbaan reeds is sy 'n betrekking aan 'n opleidingskollege aangebied, maar vanweë haar liefde vir jong kinders was sy daarvan oortuig dat sy meer vir die kinders van haar volk sou kon doen as hoof van 'n skool vir jong kinders. Haar belangstelling in die onderwys, ontwikkeling en siel van die klein kind het gedurig toegeneem. Haar belangstelling in haar roeping het nooit verflou nie. Sy was 'n getroue lidmaat van die Gereformeerde kerk Burgersdorp en het 'n diep godsdienssin gehad waardeur sy ook die kinders van haar skool beïnvloed het.

## Bron 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
*  De Wet, P.J.T. 1946. *Eeufees-Gedenkboek Burgersdorp, 1846–1946*. Burgersdorp: Stadsraad.
Nearktiese gebied

duimnael|Die Nearktiese gebied
Die '''''' is een van die agt ekosones waarin die WWF die aarde se landoppervlak onderverdeel. Hierdie ekosone strek oor Groenland, Kanada, die Verenigde State (behalwe Hawaii en die suide van Florida) en dele van die noorde van Meksiko.

Die Nearktiese gebied het baie ooreenkomste met die Palearktiese gebied. Hulle word nou deur die Beringstraat geskei, maar dit was 'n landbrug in die laaste ystyd. Daar is nogtans verskille in die fauna. Die perde het uit die Nearktiese gebied verdwyn, maar dit het byvoorbeeld *Antilocapra americana*, die Amerikaanse antiloop, en *Ovis canadensis* die groothoringskaap.

## Verwysings
Count Basie

**William James (Count) Basie** (1904–1984) was 'n Amerikaanse jazzmusikant en -pianis. Hy was die leier van een van die bekendste swing-groepe (jazzmusiek van die 1930’s en 1940’s) van sy tyd. Sy grootste treffers is ''One O'Clock Jump*, *April In Paris* en *Jumpin' at the Woodside''.

## Beknopte biografie 
William James Basie is op 21 Augustus 1904 in Red Bank, New Jersey in die V.S.A. gebore. Hy was 'n vroeë skoolverlater, maar sy ma het hom geleer om die klavier te speel en hy begin al in sy tienerjare met optredes. Op 16 speel begin hy toenemend jazzmusiek op partytjies, by oorde en ander geleenthede te speel. In 1924 vertrek hy na Harlem, 'n buurt in New York Stad, waar hy saam met groepe na Amerika se jazz-stede (Chicago, St. Louis en Kansas City) toer. In 1929 sluit hy by Bennie Moten se orkes in Kansas City aan, en speel saam met hulle tot Moten se dood in 1935.

In 1935 stig Basie sy eie jazz-orkes, genaamd die *Count Basie Orchestra*, en in 1936 vertrek hulle na Chicago vir optredes en hul eerste opname. Hulle treffer, ''One O'Clock Jump'', het die groep nasionaal bekend gemaak. Teen het einde van 1936 trek hulle na New York, waar Basie die groep vir byna 50 jaar gelei het.

Basie is op 26 April 1984 in die ouderdom van 79 in Hollywood, Florida, oorlede.

## Verwysings 
## Eksterne skakels 
* Amptelike webtuiste
*
Shanie Joubert

**Shanie Joubert** (skrywersnaam) is ’n Afrikaanse skrywer. As Shani Grové praktiseer sy as voorligtingsielkundige en skryf talle vakkundige boeke.

## Lewe en werk 
Johanna Maria Magdalena Grové is in 1942 in Pretoria gebore. Sy word groot op George, waar sy in 1959 aan die Hoërskool Outeniqua matrikuleer. Daarna werk sy vir twee jaar as ’n bankklerk voordat sy verder studeer aan die Universiteit van Pretoria en ’n B.A.-graad en ’n Universiteits Onderwysdiploma behaal. Deur buitemuurse studie bekwaam sy haar verder in die sielkunde en behaal ’n M.A.-graad. In haar loopbaan werk sy vir verskeie organisasies, maar tree ook op as konsultant en bedryf ’n private praktyk. Benewens individuele en groepsberading bied sy ook werkswinkels aan in onder andere studiemetodes, lewensvaardighede en stresbestuur en lewer talle toesprake as motiveringspreker. Onderwerpe wat sy behandel sluit in angstigheid,  selfmotivering en die verskil in die breinfunksie van mans en vroue en hoe dit verhoudings beïnvloed. Sy is getroud, het twee kinders en woon in Pretoria. Na aftrede verhuis sy eers na Oos-Londen en later na Paul Roux in die Vrystaat.

## Skryfwerk 
“*Die hol mense*” is ’n sielkundige roman waar die impak van die jeugervarings van die hoofkarakter Ilse Marais op haar volwasse lewe uitgebeeld word.Sy probeer selfmoord pleeg nadat sy uitvind van haar man se verhouding met ’n ander vrou. Wanneer sy vir sielkundige berading gaan, raak sy betrokke in ’n verhouding met haar sielkundige. Die boek vertel die verhaal van die liefdesintriges voortspruitend uit drie ongelukkige huwelike, maar vlek ook die sielkundige ondergrond van hierdie karakters oop wat hulle tot buitehuwelikse verhoudings (en meer probleme) wend om uit die frustrasie van ongelukkige huwelike te probeer ontsnap. Die titel verwys na die oppervlakkigheid van die mensdom. “*Die roeiers*” ondersoek hoe moontlik dit is om te ontvlug van jou lewensomstandighede. Die titel verwys na roeiers se enigste opsie, naamlik om deur te druk tot die einde. Mia voel onvergenoeg met die skynheilige mensdom wat nie die werklikhede van hulle bestaan wil erken nie, en hierdie tipering geld ook vir haar man, Henk. Sy ontmoet dan vir Robert, wat ’n opwindende teenstelling is, iemand wat hom aan die lewe onttrek het en haar die kans bied om deel te word van sy lewe Op sielkundige gebied skryf sy verskeie artikels en boeke onder die naam Shani Grové. Dit sluit in “*Die dans van die brein*” (in Engels vertaal as “*The brain dance*”), “*Leef ligter: Hoe om jouself te bemagtig en te word wie jy werklik is*” (“*Think light: how to empower yourself and become who you truly are*”), “*Gryp terug jou siel*”, “*Die brein-boek vir vroue en sommige mans*”, “*Dankie, brein*” (“*Thank you brain*”) en “*Die kleur van donkerte is lig: ’n gids by post-apartheidsdepressie*”.

## Publikasies 
## Bronnelys 
### Internet 
* Esaach: http://www.esaach.org.za/index.php?title=Joubert,_Shanie
* Shani Focus: http://www.hotfrog.co.za/business/fs/paul-roux/shani-focus

### Resensies
Malanshof

**Malanshof** is 'n noordelike voorstad van Johannesburg, Suid-Afrika wat aan die westekant van Randburg geleë is.

## Verwysings
Suid-Afrikaanse eenhede van meting

'n Aantal maateenhede is in Suid-Afrika gebruik vir die meting van eenhede soos lengte, massa, kapasiteit, ens. Die metrieke stelsel is eers in 1970 in Suid-Afrika ingevoer.

## Stelsel voor die metrieke stelsel 
Die Britse en ou Nederlandse stelsels is aanvanklik gebruik.

### Lengte 
Een *elle* is gelyk aan 0.685 m.

### Massa 
Een *bundel* is gelyk aan 0.317 5&nbsp;kg.

### Area 
Een *morgen* is gelyk aan 85 000&nbsp;m2.

### Kapasiteit 
Verskeie eenhede is gebruik. Sommige daarvan word hieronder gelys:

1 gantang = 9.2 l

1 balli = 5 gantang

1 muid = 109.1 l

1 legger = 516 l

1 kanne = 1/388 legger

1 ahm = 1/4 legger.

## Verwysings
Gemma

**Gemma** is 'n vroulike naam van Italiaanse oorsprong, wat "kosbare klip" beteken.

Noemenswaardige mense met die naam Gemma, sluit in:
* Gemma Arterton (gebore 1986), Engelse aktrise
* Gemma Atkinson, Engelse aktrise en model
* Gemma Beadsworth, Australiese waterpolo-speler
* Gemma Bissix, Engelse aktrise
* Gemma Band, Engelse balletdanser
* Gemma Stand, Engels fotograaf
* Gemma Chan, Britse aktrise
* Gemma Craven, Ierse aktrise
* Gemma di Manetto Donati, vrou van die middeleeuse Italiaanse digter Dante Alighieri
* Gemma Doyle, politikus in die Britse Arbeidersparty
* Gemma Frisius (1508–1555), Friese wiskundige, kartograaf en instrumentmaker
* Gemma Galgani (1878–1903), Italiaanse mistieke met tekens van stigmata, vereer in die Rooms-Katolieke Kerk as 'n heilige
* Gemma Hayes, Ierse sanger-liedjieskrywer
* Gemma Jackson (gebore 1951), Britse produksieontwerper
* Gemma Jones, Engelse aktrise
* Gemma Mengual (gebore 1977), Spaanse gesinchroniseerde swemmer
* Gemma Sanderson, Australiese model en die wenner van *Australië se Next Top Model*, Siklus 1
* Gemma Ward, Australiese model
* Gemma Whelan, Engelse aktrise en komediant

## Verwysings
1830 in Suid-Afrika

## Gebeure 
* 9 April – Die eerste uitgawe van die Nederlandse koerant *De Zuid-Afrikaan* in die Kaap Kolonie
* Volle burgerlike voorregte verleen aan die Rooms-Katolieke in die Kaap Kolonie
* Die pad oor Sir Lowryspas is geopen

## Verwysings 
* Sien Jare in Suid-Afrika vir 'n lys van verwysings.
1831 in Suid-Afrika

## Gebeure 
* Die eerste uitgawe van die *Grahamstown Journal* is gedruk.

## Geboortes 
* 5 Mei – Gezina Susanna Fredricka Wilhelmina du Plessis, die toekomstige vrou van Paul Kruger, en hulle het saam sewe dogters en nege seuns.

## Verwysings 
* Sien Jare in Suid-Afrika vir 'n lys van verwysings.
1832 in Suid-Afrika

## Gebeure 
## Geboortes 
* 30 September – Frederick Roberts, 1ste Graaf Roberts, bevelvoerder van die Britse troepe in die Tweede Vryheidsoorlog, is gebore in&nbsp;Cawnpore, Indië

## Verwysings 
* Sien Jare in Suid-Afrika vir 'n lys van verwysings.
1833 in Suid-Afrika

## Gebeure 
* David Hume, ontdekkingsreisiger en grootwildjagter, word die eerste Europeër om die land van die Bamangwato (Botswana) te besoek.
* Al die slawe in die Britse Ryk is bevry.

## Verwysings 
* Sien Jare in Suid-Afrika vir 'n lys van verwysings.
1834 in Suid-Afrika

## Gebeure 
* 15 Januarie – John Herschel, 'n Engelse wiskundige en sterrekundige, arriveer in Kaapstad met sy twintig-voet-lange teleskoop
* 21 Desember- Xhosa leërs se aanval op die oostelike dele van die Kaapkolonie, die begin van die 6de-Kaap Grens Oorlog wat net eindig in 1836
* Die emansipasie van die beraamde 39,000 slawe in die kolonie
* Die Bo-Kaap in die kolonie is gestig deur voormalige Moslem slawe.
* Die kolonie se Wetgewende Raad is gevorm
* Die Berlynse Sendinggenootskap stig 'n stasie by Bethulie
* Die Anglikaanse St. John se Kerk is gebou in Bathurst
* King william's Town is gestig.

## Geboortes 
* 20 Januarie – Petrus Jacobus Joubert, 'n Suid-Afrikaanse Republiek(ZAR) Driemanskap lid, is gebore naby Cango in die Oudtshoorn – distrik van die Kaap Kolonie
* 15 April – Thomas François Burgers, die 4de staatspresident van die Republiek van Suid-Afrika (ZAR), is gebore op die plaas Langefontein in die Camdeboo-distrik van Graaff-Reinet, Kaap Kolonie

## Verwysings 
* Sien Jare in Suid-Afrika vir 'n lys van verwysings.
1835 in Suid-Afrika

## Gebeure 
* Die Voortrekkers begin om die Kaapkolonie te verlaat (in 'n gebeurtenis wat later die Groot Trek genoem word) na die binneland om te ontsnap van Britse oorheersing en die moeilikheid op die grens met die Xhosa.
* Port Natal is herdoop na Durban in die eer van die Kaapkolonie se Goewerneur, Sir Benjamin d'Urban

## Sterftes 
* 12 Februarie – Hintsa ka Khawuta, hoof van die Gcaleka-stam van die Xhosas, is doodgeskiet terwyl hy probeer om te ontsnap van die Britse magte (sommige bronne teken die datum aan as 12 Mei)

## Verwysings 
* Sien Jare in Suid-Afrika vir 'n lys van verwysings.
1836 in Suid-Afrika

## Gebeure 
* Die 6de Kaapse grensoorlog eindig.
* Die Kaapkolonie se Wetgewende Raad stel verkose munisipale rade aan.
* Nagenoeg 10&nbsp;000 Afrikaner veeboere onderneem die Groot Trek.
* Juliemaand – Die hele trekgroep van 51 van "Lang Hans" van Rensburg word in Mosambiek uitgemoor.
* 16 Oktober – Die Voortrekkers onder Andries Potgieter verslaan die Matabeles tydens die Slag van Vegkop.

## Geboortes 
* 4 Oktober – Pieter Arnoldus Cronjé, Boeregeneraal, word gebore naby Colesberg, Kaapkolonie.

## Verwysings 
* Sien Jare in Suid-Afrika vir 'n lys van verwysings.
Zeist

**Zeist** is 'n dorp en munisipaliteit in die Nederlandse provinsie Utrecht, met 'n bevolking van 64 000 in 2018 en 'n oppervlakte van 49 km².

Zeist is sentraal in Nederland geleë aan die Utrechtse Heuvelrug.

## Plekke 
Plekke in die munisipale gebied van Zeist:
* Austerlitz
* Bosch en Duin
* Den Dolder 
* Huis ter Heide
* Sterrenberg
* Zeist

## Naburige munisipaliteite 
## Eksterne skakels 
* Zeist se amptelike webwerf
Shirley Bassey

**Shirley Bassey** (gebore 8 Januarie 1937) is ’n Britse popsangeres wat in Wallis gebore is. Sy is veral bekend vir haar emosionele vertonings en noupassende duur rokke. Sy was een van die gewildste vroulike sangers in Brittanje gedurende die laaste helfte van die 20ste eeu. Onder haar bekendste liedjies tel *This is My Life* en *Hey, Big Spender*. Sy is ook bekend vir die titelliedjies van drie James Bond-films: *Goldfinger* (1964), *Diamonds Are Forever* (1971) en *Moonraker* (1979).

## Beknopte biografie 
Shirley Veronica Bassey is op 8 Januarie 1937 in Tiger Bay, Cardiff in Wallis van 'n Engelse ma en 'n Nigeriese pa gebore. Sy is die jongste uit 'n gesin van sewe kinders. Haar ouers skei toe sy drie jaar oud is. Bassey verlaat op vyftienjarige leeftyd skool en begin in 'n fabriek te werk. Saans en oor naweke tree sy by plaaslike kroeë en klubs op. In 1953 kry sy 'n rol in die musiekblyspel *Memories of Jolson*, oor die lewe van Al Jolson.

Bassey se eerste huwelik met Kenneth Hume (van 1961–1965) eindig in 'n egskeiding. Haar tweede eggenoot was Sergio Novak. Bassey en Novak was van 1968 tot 1977 getroud gewees. Novak was tydens hul huwelik ook haar bestuurder. Bassey het twee dogters en 'n aangenome seun. Haar oudste dogter (Sharon) is gebore toe Bassey sewentien was. Bassey se jongste dogter (Samantha) is in 1985 dood aangetref, nadat sy waarskynlik vanaf die Clifton-suspensiebrug in Bristol, Engeland gespring het. Bassey wou egter nooit aanvaar dat haar dogter selfmoord gepleeg het nie.

duimnael|Bassey tydens 'n optrede in Wes-Duitsland, 1973

In die jare sestig en sewentig behaal sy groot sukses in (veral) die Verenigde Koninkryk en die Verenigde State. In die 1980's spits sy haar hoofsaaklik op liefdadigheidswerk toe. Aan die einde van die 1990's keer sy terug met die treffer *History Repeating* (in samewerking met die Britse dans-duo, die *Propellerheads*), wat 'n nuwe generasie aan haar musiek blootstel.

In 2000 word sy deur die Engelse koningin Elizabeth II tot 'Dame' benoem.

## Verwysings 
## Eksterne skakels 
* Songs of Shirley Bassey 
* 
*
Annie Basson

**Annie Basson** was 'n Suid-Afrikaanse aktrise en regisseur. Basson het haar opleiding aan die Akademie vir Dramakuns ontvang en was van 1971 tot 1973 ’n lid van die destydse Sukovs-werkteater. Sy is bekend vir haar spel as Zerbinetta in Molière se *Die Jakkalsstreke van Scapino* (onder regie van Bartho Smit). Later was sy die televisieregisseur van Hennie Aucamp se *Die hartseerwals*, Pauline Smith se *Die sondaar* en Wilma Stockenström se *Uitdraai*. Sy het navorsing gedoen en die regie vir 'n omvattende dokumentêre TV-reeks oor die Afrikaanse teater, *Van kerslig tot kollig*, behartig. Sy was getroud met die TV-regisseur en vervaardiger Danie Odendaal.Sy sterf op 16 Maart 2025 in Langebaan.

## Filmografie 
As regisseur:
* *Daisy de Melker*, 1993 (TV-film)
* *Death in the Family*, 1993 (Mini TV-reeks)
* *Meester*, 1992 (TV-reeks)

As aktrise:
* Olie Kolonie, 1975
* Somer, 1975 as Katryn

## Verwysings
John Anthony West

**John Anthony West** (gebore 9 Julie 1932 in New York Stad – 6 Februarie 2018) was 'n Amerikaanse skrywer, dosent, gids en 'n voorstaander van die Sfinks-watererosie-hipotese in Egiptiese geologie.

John Anthony West was die leierfiguur van die 'Simbolisme'-skool van Egiptologie, 'n alternatiewe interpretasie van antieke Egipte se gevorderde kultuur deur die Franse kundige en filosoof, R.A. Schwaller de Lubicz. In die Simbolisme-uitkyk word Egiptiese argitektuur en kuns met 'n ryker en meer universele wysheid benader as wat aanvanklik deur die konvensionele Egiptologie gemaak is.

Tydens 1993 het hy met Robert M. Schoch saamgewerk, 'n geoloog en medeprofessor in natuurlike wetenskap by die College of General Studies by Boston Universiteit. Hul werk is aangebied deur Charlton Heston in 'n spesiale NBC-program genaamd “The Mystery of the Sphinx”. Dit het aan West 'n "News & Documentary Emmy Award" besorg vir Beste Navorsing, asook 'n benoeming vir Beste Dokumentêr. Die dokumentêr wys dat die hooftipe verwering wat sigbaar is op die Groot Sfinks van Giza en die omliggende mure kon net veroorsaak gewees het deur langdurige en uitgebreide reënval tydens die periode vanaf 10&nbsp;000 tot 5&nbsp;000 v.C. Dit was uit kalksteen gekerf deur 'n gevorderde antieke kultuur (soos die Heavy Neolithic Qaraoun culture).  Dit het die konvensionele datering in twyfel getrek, wat aandui dat die standbeeld in ongeveer 2500 v.C. gebou is. 

West het voorgestel dat die sfinks dalk twee keer ouer is as wat oorspronklik vasgestel is, alhoewel Schoch 'n meer konserwatiewe bepaling van 'n ouderdom tussen 5000 en 7000 v.C. gemaak het.

## Verwysings
Kakieverkiesing

'n **Kakieverkiesing** is 'n algemene verkiesing waarin die uitslag baie beïnvloed is deur heersende oorlogsomstandighede of deur 'n oorlog waarin die land kort tevore betrokke was.

Dit is vir opposisiepartye baie moeilik om 'n regerende party tydens 'n verkiesing in oorlogstyd te ontsetel. Om 'n sittende regering tydens 'n verkiesingsveldtog in oorlogstyd te bekritiseer is moeilik omdat die uitdagers maklik beskuldig kan word van 'n gebrek aan patriotisme onder die moeilike omstandighede. Die soldate stem boonop ook oor die algemeen vir die sittende regering omdat hulle geïndoktrineer is in die regverdigheid van die oorlog. By die kiesers bestaan ook die vrees vir die gevolge van 'n regeringsverandering tydens krisistye.

Die eerste kakieverkiesing in Groot-Brittanje was in Oktober 1900, in die middel van die Tweede Vryheidsoorlog. Hierdie was die eerste groot oorlog waarin die Britse leër kakiekleurige uniforms gebruik het as plaasvervanger vir die bekende rooi uniforms. Ook die Britse verkiesings van 1918, 1945 en 1983 was kakieverkiesings.

In Suid-Afrika was dit die geval met die verkiesings van 20 Oktober 1915 en 7 Julie 1943. Die verkiesings tydens die Suid-Afrikaanse Grensoorlog van 1966 tot 1989 kan as kakieverkiesings beskryf word, omdat die vrees by die publiek vir die kommunistiese gevaar deur politici uitgebuit is.

## Verwysings
Aeroton

**Aeroton** is 'n industriële area van Johannesburg, Suid-Afrika. Dit val in Streek 9 of Streek F.

## Verwysings
City and Suburban

**City and Suburban**  is 'n voorstad van Johannesburg in Suid-Afrika. Dit is 'n relatief klein woon- en sakegebied wat langs Johannesburg se middestad geleë is. Volgens die 2011-sensus word die gebied deur 2&nbsp;703 (99,4%) swart mense bewoon.

## Verwysings
Streepstert-nooientjie

Die **streepstert-nooientjie** (*Abudefduf sexfasciatus*) is 'n vis wat voorkom in die Stille Oseaan, die Indiese Oseaan; meer spesifiek die Rooisee en aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die *Stripetail damsel*.

## Identifikasie 
Die vis word tot 19cm lank en sy lyf is blougroen aan die bokant en wit aan die sye en op die pens. Daar is 5 swart vertikale sterpe oor die sye. Die gevurkte stertvin se rante is swart. Die vis leef in rots kusareas en koraalriwwe in water wat 1 tot 15m diep is. Hier kom hulle gewoonlik in groepe voor bokant die rif. Hulle vreet soöplankton, klein skaaldiere en alge.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Abudefduf-sexfasciatus.html

## Verwysings
Swartstert-chromis

Die **swartstert-chromis** (*Chromis nigrura*) is 'n vis wat voorkom in die Indiese Oseaan; meer spesifiek die ooskus van Afrika suidwaarts tot by die noorde van die Oos-Kaap. In Engels staan die vis bekend as die *Blacktail chromis*.

## Identifikasie 
Die vis word tot 6cm lank met 'n lang, slanke lyf. Dit is blougrys met 'n liggeel agter die kop en die stertvin is geel met 'n swart rant. Daar is ook verskeie rye blou kolletjies oor die lyf. Hulle leef in rots kusareas en aflandige koraal- en rotsriwwe in water wat 1 tot 30m diep is. Die vis kom in groepe voor wat meestal swem bokant die riwwe. Hulle vreet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Chromis-nigrura.html

## Verwysings
Geelchromis

Die **geelchromis** (*Chromis analis*) is 'n vis wat voorkom in die westelike Stille Oseaan maar is ook al waargeneem by die Aliwal-bank in KwaZulu-Natal. In Engels staan die vis bekend as die *Yellow chromis*.

## Identifikasie 
Die vis word tot 15&nbsp;cm lank. Die vis het 'n ovaalvormige lyf en is geelbruin van kleur. Dit lyf is donkerder aan die bokant as aan die onderkant terwyl die stert wit is. Die punte van die dorsalevin is oranje. Hulle leef in aflandige riwwe in water wat 20 tot 70&nbsp;m diep is. Die visse is gewoonlik alleenlopers maar kom ook in pare of klein groepies voor en vreet soöplankton. 

Alhoewel die vis grootliks in die westelike Stille Oseaan voorkom is dit al opgemerk en gefotografeer by die Aliwal-bank. Die Stille Oseaanspesie het 'n geel stertvin terwyl die Suid-Afrikaanse spesie 'n wit stertvin het, wat kan wees dat die Suid-Afrikaanse spesie 'n subspesie van die ware *C. analis* is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* Chromis analis by Fishbase.